cyanic-selkie/wikianc huggingface dataset:
Меѓународна година на мешунките
Цел
ФАО имала намера да ги направи луѓето посвесни за хранливата вредност на мешунките, за нивниот придонес кон одржливоста и посигурната храна. Годината требало да ја олесни соработката во рамките на системите за производство на храна за подобро искористување на белковините во мешунките. Исто така, годината требало да го промовира производството на мешунки ширум светот, да ја подобри ротацијата на земјоделските култури и да ја подобри трговијата со мешунки.
IYP 2016 имала за цел да ја зголеми јавната свест за нутритивните придобивки од мешунките како дел од одржливото производство на храна насочено кон безбедноста и нутритивноста на храната. Годината создала единствена можност за поттикнување на врски низ целиот синџир на исхрана што подобро ќе ги искористело белковините засновани на мешунки, понатамошното глобално производство на мешунки, подобро ќе ги искористело ротациите на земјоделските култури и ќе ги решело предизвиците во трговијата со мешунки. Диетата е важен придонесувач за здравјето и за болеста. Повеќето земји се соочуваат со проблеми со исхраната, од недоволна исхранетост и недостаток на микроелементи до дебелина и болести поврзани со исхраната (како што се дијабетес тип 2 и одредени видови на рак) или мешавина од нив. Мешунките се храна богата со хранливи материи, која како дел од здравата исхрана може да помогне во борбата против неисхранетоста и во развиените и во земјите во развој.
Важноста на пулсирањата
Мешунки се грав и грашок што се берат суви. Примери се леќа, наут, шарен грав, грав и многу повеќе.
Imperia Online
Imperia Online е масовна мултиплеер оналјн  стратешка игра во реално време, разработена од бугарската компанија за софтвер Империја Онлајн АД. За првпат се појавува на 23 август во 2005 година. Во Imperia Online доминира воената стратегија, типична за епохата на средниот век. Imperia Online има над 20 милиони регистрирани корисници и е преведена на 30 јазици. Играта моментално е во шестата верзија, но сѐ уште има активни светови од верзија 5.
Гејмплеј
Империја Онлајн е одраз на Средновековниот свет. Најактуелната - 6-та верзија на играта, се нарекува „Големите луѓе“. Секој играч ја почнува играта како император на неразвиена провинција. Провинцијата може да биде развивана преку изградба, а подоцна и надоградување на различни економски и воени градби, помеѓу кои и градби за производство на ресурси како и универзитети што се користат за истражување на клучни истражувања. Регрутирањето и обуката на воени единици им овозможува на играчите да напаѓаат други провинции за да ги запленуваат нивните ресурси како и да се бранат од непријателски напади. Играчите можат да тргуваат со своите ресурси со други играчи со тоа што ќе изградат пазар на својата територија. Провинцијата расте во империја преку припојување и колонизирање на нови територии. Играчите можат да комуницираат помеѓу себеси преку пораки во играта и можат да се придружуваат во сојузи за воена и економска соработка со други играчи.
Ресурси
Ресурсите се потребни за развој на провинциите и обука на единиците. Дрвото, железото и каменот се произведуваат во соодветните градби: Пилана, Рудник за железо и Каменолом. Преку надоградување на овие три градби се обезбедуваат повеќе места за работници во нив што ќе доведе и до поголемо производство на ресурси. Четвртиот основен ресурс е златото. Тоа се употребува скоро за секој вид истражување, обука на воени единици и развивање на градби. Исто така тоа е универзалната валута за размена на другите три вида ресурси. Златото се добива од даноци, продажба на ресурси на пазарот, опсади на тврдини, камати од депозити и како една од наградите од различните ковчези што се добиваат како награди во играта. Постојат и таканаречените „Специјални ресурси“ што можат да бидат пронајдени на картата во светот. Има повеќе од 50 вида специјални ресурси и нивната основна цел е да ѝ доделуваат бонуси на целата империја, сврзани со производството на ресурси, воените единици, искуството на Големите луѓе итн.
Градби
Има 29 структури што можат да бидат изградени и надоградени во престолината. Градбите се градат и надоградуваат преку главната градба, наречена „Градски центар“. Двата вида градби се разделени во две подменија - Економски и Воени. Секоја градба има специјална функција. На пример, двата универзитети овозможуваат развој на воени и економски истражувања.
Провинции
Секоја провинција почнува како едно мало село со коешто управува играчот. Изградбата на градби, развојот на истражувања и формирањето на војска помага за проширување на селото на глобалната карта. Понатаму играчот може да припојува нови територии коишто исто имаа статус на провинции. Тие се развиваат како престолнината - се градат и надоградуваат градби, потребна е грижа за населението, а ресурсите и воените единици се употребуваат за доброто на провинцијата. Има неколку разлики помеѓу провинциите и престолнината: универзитетите на пример, не можат да бидат изградени на територија на провинција, истото важи и за дворецот, генералштабот и гувернерскиот штаб, банката, чудата и други. Друг начин за проширување на империјата е преку колонизирање на територии.
Сојузи
Сојузите во Imperia Online се групи од играчи што споделуваат слични стратегии за игра. Членовите на сојузот донираат ресурси во сојузната ризница коишто можат да ги инвестираат во сојузни градби и истражувања, објавување на војни, културно и воено влијание во светот. Сојузниците имаат можност да си помагаат преку испраќање на злато еден на друг. Има одделно рангирање за сојузите, коешто е на основа на вкупните нето економски бодови на сојузниците.
Битки
Воениот систем во Imperia Online е богат и комплексен иако е на основа на неколку вида воени единици - мечувалци, копјеносци, стрелци, коњаница и опсадни машини.Воениот систем бара вештина, тактичко мислење, како и употреба на правилната формација бидејќи реузултатот од битката автоматски се одредува за време на ударот и не може да биде директно контролиран Има три вида напади: битка на поле, опсада на тврдина и грабеж. Првиот ги испраќа трупите да се борат само против противничката војска на поле без да ја опсадуваат тврдината или да го убиваат цивилното население. Во овој случај добивка за напаѓачот се воените бодови, добиени за унишени непријателски единици и бодови чест. Опсадата на тврдина се спроведува откако напаѓачот ќе изврши успешна битка на поле. Успешна опсада на тврдина запленува ресурси. Ако напаѓачот избере да изврши грабеж, неговата војска го убива цивилното население и добива злато за секој убиен селанец. Грабежот се казнува со одземање на чест.
Победник во светот
Со почетокот на верзија 5 на играта, победникот во ерата се одредуваше преку сојузен натпревар. За време на овој натпревар сојузите имаа цел да ги покорат замоците во соодветниот свет и да го контролираат влијанието што тие го шират. Најмалку 60% влијание на целата територија на картата за фиксен број часови (во зависност од брзината на светот) беа неопходни за да се извојува победата. Ерата завршуваше откако еден сојуз ќе ги исполни условите за победа. Од почетокот на 2016 година, сите ери во сите светови на Империја Онлајн завршуваат со фиксни датуми, претходно објавени од системот на играта. Победник во светот е сојузот којшто има најголем процент влијание на крајниот датум или оној со најголема вредност во нето економски бодови, ако никој нема влијание.
Глобални настани
Глобалните настани се епски предизвици што Imperia Online им ги нуди на своите играчи. Новите колосални структури за првпат се појавуваат во Верзија 6 и за нив се потребни огромни количества вештини. Мрачната тврдина и Черепот на богатството се само дел од новите настани, што обединуваат цели светови за да бидат покорени.
Историја
Идејата за играта е замислена од Доброслав Димитров кој е одговорен за нејзиниот дизајн и Мони Дочев кој одговара за програмскиот код на проектот.
Во 2006 година истовремено почнуваат верзија 2 и верзија 3. Тие се движат паралелно со верзија 1 и предлагаат алтернативен гејмплеј за различните вкусови на играчите. Играта е преведена на 12 јазици благодарение на обожаватели и community manager-и. Во истата година се одржува и првиот турнир во Imperia Online – „Инвазија на номади“.
Во 2008 година е пуштена нова верзија на играта: верзија 4, којашто подоцна служи како прототип за верзија 5. Верзија 4 е со посложен и побогат гејмплеј, а подоцна се направени и визуелни подобрувања и како резултат на тоа се појавува верзија 4А. За време на истата година се одржува и првото издание на легендарниот турнир „Инвазија на номади“ во верзија 4.
Во 2010 година е пуштена верзија 5: „Ера на освојување“. Со неа се воведени нови визуелни ефекти и модули, како и втора раса освен империјанска - номадска.
Во 2011 година се отворени Тактички и Мега Блиц свет коишто на искусните играчи им предлагаат дополнителни предизвици. Верзија 5 на Империја Онлајн е претставена и на iOS платформа. Се одржува и Светско првенство на Империја Онлајн.
Во 2013 година е интегрирана и најголемата руска друштвена мрежа - Одноклассники. Се одржува последното издание на Светското првенство на основа на верзија 5. Верзија 5 на Imperia Online е интегрирана во my.mail.ru и стартира за Android апарати.
Истата година е претставена најактуелната, 6-та верзија на играта - „Големите луѓе“. Таа е со целосно нова графика, збогатена механика на игра, нови модули со тоа што најинтересниот од нив е Големите луѓе, според кој и самата верзија го добива името.
Во 2014 година верзија 6 е интегрирана за iOS и Android апарати, како и во друштвената мрежа Facebook. Истата година играта станува достапна за портали како Yahoo, ProSieben, Wild Tangent, Grupa Onet, RBK Gаmes. Се проширува партнерството со Mail Ru Group преку интеграцијата на верзија 6 во Одноклассники, my.mail.ru and Vkontakte.
Во 2015 Imperia Online за Windows Phone е издадена од Game Troopers и стана првиот бугарски Xbox наслов на Microsoft. Играта овозможува нови епски предизвици преку нови Глобални настани како Мрачната тврдина и Черепот на богатството. Истата година се одржува и јубилејното 10-то издание на турнирот „Инвазија на нномади“. На крајот од годината во играта за првпат има зимски изглед.
Турнири
Во Imperia Online се одржуваат различни турнири во текот на годината. Досега се имаат одржано следните турнири: Инвазија на номади, Шампионска лига, Војна за превласт и Светско првенство.
Јохан Далин
Јохан Далин (8 септември 1986) е шведски професионален фудбалер кој играл на позицијата голман за тимот на ФФ Малме.
ФК Лин
Далин е роден во градот Тролхетан. Тој ја започнал својата сениорска кариера во клубот Осебро ИФ во 2004 година. По една сезона во шведската дивизија 3, тој бил поканет да се пресели во Осло и да тренира со тимот на Лин, а поцна потпишал договор до крајот на сезоната 2009.
Во 2005 година, Далин бил трет избор како голман зад Али Ал-Хабси и Нуно Маркес. Откако и Ал-Хабси и Маркес заминале на крајот на сезоната во зимскиот преоден рок, Далин станал првиот избор на менаџерот Хенинг Берг на позицијата голман пред новодојдениот играч Еди Густафсон. Тој одиграл тринаесет натпревари во првата половина од сезоната 2006. Неговиот прв натпревар бил против екипата ИК Старт на отворањето на норвешката лига на 9 април, натпревар кој завршил со нерешен резултат. По летото, улогите во тимот биле сменети и Далин добивал многу малку време за игра, и тоа само на еден натпревар кога бил замена за повредениот голман Густафсон. По неговите успешни настапи во 2006 година, Далин го добил својот прв повик во шведскиот тим за играчи до 21 година. За тој тим одиграл вкупно шест натпревари таа година.
Во 2007 година, Далин главно бил резерва на Еди Густафсон, забележувајќи само четири настапи цела сезона, и кога станало јасно дека Густафсон ќе биде првиот избор на голот и во 2008 година, тој морал да се согласи на позајмица во шведскиот тим Трелеборгс ФФ. Тој се вратил во тимот на Лин во август 2008 година, откако одиграл четиринаесет настапи во шведската прва лига Алсвенскан.
Малме ФФ
На 8 јули 2009 година, Далин бил најавен како играч на ФФ Малме. Тој веднаш станал прв избор како голман и играл во поголемиот дел од натпреварите од остатокот сезоната 2009. Подоцна во сезоната, се покажало дека Далин има хронични болки во грбот поради што не можел да игра на неколку натпревари. Овие проблеми продолжиле во текот на сезоната 2010, а клупските лекари се обидувале да ја минимизираат болката, за да може тој да настапува на преостанатите натпревари до крајот на сезоната. Далин не настапил само на еден и половина натпревар. Во победничката сезона во шведската лига во 2010 година, тој ја сочувал мрежата недопрена цели 15 натпревари.
Во сезоната 2013, Далин одиграл 22 натпревари од 30. Тој пропуштил неколку натпревари поради повреда и накратко бил заменет како прв голман од страна на Робин Олсен.. По неколку добри натпревари на Олсон, тој се вратил помеѓу стативите и успел во наредните 7 натпревари да ја сочува својата мрежа. Далин ги одиграл сите шест натпревари за клубот во квалификациските фази на Лигата на Европа на УЕФА 2013-14. Неговите успешни натпревари во текот на целата сезона му донеле номинација за голман на годината во шведската лига.
Генчербирлиги
На 23 декември 2013 година, ФФ Малме го потврдил трансферот на Јохан Далин во турскиот клуб од Супер Лигата, Генчлербирлиги со 4 годишен договор до 2017 година. Преминот бил реализиран на 7 јануари 2014 година кога започнал турскиот преоден рок.
Меѓународна кариера
Далин го одиграл својот прв натпревар за репрезентацијата на Шведска против САД во јануари 2009 година. Тој бил избран да биде во тренинг кампот на репрезентацијата на Шведска во јануари 2012 година. За изборот во тимот традиционално се повикуваат најдобрите играчи во шведското првенство како и оние кои настапуваат во другите скандинавски лиги.
Ранет јунак
Ранет јунак — македонска епска народна песна.
Содржина
Ајдутскиот војвода Тове е смртно ранет и бара од дружината да го закопаат во планината, а крај гробот да го врзат неговиот коњ. Притоа, тој му вели на коњот да не се покорува, ако на гробот дојде татко му, зашто тој ќе го продаде; исто така, да не се покорува ако на гробот дојде брат му, зашто тој ќе го товари; но да се покори, ако на гробот дојде мајка му, зашто таа добро ќе се грижи за него, а истовремено, само таа ќе го споменува својот син.
Петар Пан
Петар Пан (Peter Pan) е лик создаден од шкотскиот романописец и драматург Џ. М. Бери (1860–1937). Палаво момче кое може да лета и магично одбива да расте, Петар Пан го поминува своето бескрајно детство во авантури на малиот остров Недојдија како водач на неговата банда Изгубените момчиња, заедно со сирени, Индијанци, самовили и пирати, и одвреме-навреме сретнувајќи необични деца од надворешниот свет. Освен во две дела од Бари, ликот има доживеано низа адаптации во театарски претстави, на телевизија и во филмови. Во 2006 година, британската авторка Џералдин Макоркран објави официјално продолжение на оригиналната книга на Бери, насловено „Петар Пан во црвено“.
Иако македонскиот правопис налага имињата од странско потекло исклучиво да се транскрибираат на кириличното писмо, во овој случај наместо Питер Пен, името е преведено и познато како Петар Пан, поради преводите на делата поврзани со овој лик. Името е адаптирано на овој начин за да биде послично со мнозинството имиња во македонскиот јазик, исто како што е направено и со многу други имиња кои навлегле во македонската народна кулутра и народен говор.
Личност
Петар има лежерно, на-кому-му-е-грижа однесување, и е бестрашно самоуверен кога станува збор за запаѓање во невоља. Бари пишува дека кога Петар мислел дека ќе умре, се почувствувал уплашено, но сепак тој почувствувал само една морница како помнува низ него, додека која било друга личност би се уплашила до смрт. Со неговата блажна непредупреденост на трагедијата за смрт, тој вели, 'Кога би умрел тоа би било ужасно голема авантура'.
Во некои варијанти од приказната, Петар може да биде доста пакосен и себичен. Во Дизниевата адаптација од приказната, Петар е прикажан како многу критички расположен и надуен (на пример, ги нарекува Изгубените момчиња 'дебелоглавци' и кога Дарлинговите деца велат дека веднаш треба да си заминат дома, тој прима погрешна порака и луто претпоставува дека тие сакаат да пораснат).
Во играниот филм од 2003, Петар Пан е чувствителен кога станува збор за 'растење'. Кога е соочен од Кука дека Венди некогаш ќе порасне, ќе се омажи и на крајот дури и ќе му го 'затвори прозорецот' на Петар, тој станува многу депресивен и конечно ја губи волјата за борба.
Едлау
Едлау (Edlau) — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од градот Кенерн.
Село (средина)
Село или рурала е ретко населена животна средина вон влијанијата од урбаните градови. Во овие краишта има населени места (села), ненаселени места за стопански активности и дивина. Луѓето кои живеат на село обично се нарекуваат селани и работат на фарма или во други индустриски гранки.
Руралноста на едно место се мери по густината на населението (населеноста). Така, поретко населените места се сметаат за порурални.
На село луѓето се занимаваат со земјоделство и сточарство, но и шумарство, рударство, експлоатација на други природни ресурси, како и туризам (селски туризам).
Начинот на живот на село се раликува од градскиот, главно по ограниченоста на услужните дејности, особено јавните служби. Државните служби како полицијата, училиштата, противпожарните служби и библиотеките постојат, но се со ограничен опфат, или пак се недостапни за пооддалечените заедници. Јавните услуги како водовод, канализација, улично осветлување и комунална хигиена генерално постојат во поголемите места. Јавниот превоз е ограничен или го нема, и затоа луѓето обично имаат свои возила. Доколку ова е непрактично, тие пешачат, возат велосипеди или јаваат животни како коњи, магариња или камили, зависно од тоа каде живеат.
Наводи
Campagne
Јужен Триаголник (соѕвездие)
Јужен Триаголник (лат. Triangulum Australe) — малечко соѕвездие на јужното небо, забележано во 16 век. Неговото латинско име Triangulum Australe значи „јужен триаголник“, што е различно од соѕвездието Триаголник кое се наоѓа на северното небо. Името му е дадено поради трите сјајни ѕвезди, со втора и трета величина, кои образуваат речиси рамностран триаголник.
Соѕвездието Јужен Триаголник е претставено во 1589 година од страна на Петрус Плансиус на небесен глобус со пречник од 32½ сантиметри, објавен во Амстердам од Јакоб Флорис ван Лангрен, а во небесен атлас за првпат е претставено во Уранометрија на Јохан Бајер во 1603 година.
Од видливите одлики тука е ѕвезденото јато NGC 6025, со околу 30 ѕвезди со магнитуда од 7 до 9.
NGC 6407
NGC 6407 — леќеста галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6407 се споменува и како ESO 139-22.
Откривање
Објектот е откриен на 7 август 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6407 е од видот S0. Видливиот сјај со голо око изнесува 11,5 m, а оној во рамките на интервалот од минималната до максималната честота 12,5 m, додека површинскиот сјај изнесува 12,7 m/лм2. NGC 6407 има привидни димензии од 2,1' х 1,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 44 м 57,8 с, а неговата деклинација, односно висината на лакот на тој агол, -60° 44' 23"". Положбениот агол на објектот е во износ од 60°.
Други поделби
Проучување на NGC 6407 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60796. Во рамките на атласот на длабокото небо, Уранометрија 2000.00, објектот припаѓа на групата означена со бројот 434; додека во Каталогот на основни ѕвезди (GSC) е групиран под бројот 9054. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Користена литература
""Southern Galaxy Catalogue"", Austin, Texas: University of Texas Monographs in Astronomy No. 4, 1985. (152,564)
Жолчка (појаснување)
Жолчка може да се однесува на:
Список на државни водачи во 2008 година
Долу се наведени сите водачи во државите во светот, распоредени по држави во 2008.
Црква „Св. Ѓорѓи“ - Ениќој (Серско)
Свети Ѓорѓи (Ιερός Ναός Αγίου Γεωργίου) — црква во селото Ениќој, Серско, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.
Историја
Камен-темелникот на црквата е поставен во 1936 г. од митрополитот Константин Серско-нигритски. Претставува крстовиден храм со две камбанарии на западното рамо и подоцна додадена припрата на запад. Вътрешността е изписана със стенописи.
Во парохијата влегува и храмот „Преображение Христово“.
Нукуриски јазик
Нукурискиот, или нугурискиот, е полинезиски јазик, дел од подгрупата на елиски јазици, кој се зборува во Нугурија во Папуа Нова Гвинеја. Јазикот го зборуваат околу 550 жители според податоците од 2003.
Макијато
Кафе макијато (caffè macchiato), понекогаш нарекувано и еспресо макијато — пијалак од еспресо со малку млеко, односно денес со малку млечна пена. На италијански macchiato значи „испрскано“, „со дамки од“, така што буквалниот превод на макијатото би бил „испрскано кафе“ или кафе со дамки од млеко.
Историја
Традиционално, макијатото се прави со една доза еспресо и мала количина млеко (дамката). Сепак, подоцна оваа „дамка“ почнува да се прави од млечна пена којашто се става на врвот за да се види дека пијалакот има млеко. Всушност, макијатото на португалски се вика café pingado, што значи „кафе со капка“, реферирајќи на капката млеко.
Причината поради којашто овој пијалак си добил свое име е тоа што баристите сакале да им покажат на келнерите дека има разлика меѓу еспресо и еспресо со многу малку млеко во него.
Лемерје
Лемерје (словенечки: Lemerje) — населба во Општина Пуцонци во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Страил страшен војвода
Страил страшен војвода — македонска епска народна песна.
Музички репертоар
Музички репертоар - збирка на музички делови свирени од посебен музичар или ансамбл, составени за одреден инструмент или група инструменти, глас или хор, или од одреден период или област. На пример, периодот на вообичаена практика е репертоар од период во европската класична музика.
Балберге
Балберге (Baalberge) — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од градот Бернбург.
Мурасаки Шикибу
Шикибу Мурасаки  — најдобро позната како писателката на најстариот роман Генџи моногатари (јапонски: 源氏物語) напишан во првата децнија на 11 век. Родена била во тогашниот главен јапонски град Кјото во 973 и умрела околу 1014 или 1025.
Татко и` бил офицер во империјалниот суд. Откако умрела мајка и`, татко и` зел да ја воспитува и образува во машки стил. Само мажите во тоа време смееле да го учат кинеското писмо (јазикот на судот) но таа била запознаена со ова покрај хираганата и катаканата што и придонело да има висока писменост.
Иако романот Генџи моногатари бил измислена приказна, сепак тој бил темелен врз секојдневни сведочени настани во нејзината главна работа како прислужникарка на тогашната царица.
Стојане, сину море, Стојане
Стојане, сину море, Стојане — македонска епска народна песна.
Содржина
Мајката на Стојан сака да го жени, но тој ја продава на пазарот во Дојран за да си купи коњ и да замине во ајдуци. Тогаш, таа го проколнува и три дена подоцна сејмените го заробуваат Стојан. Додека поминуваат низ еврејското маало каде служела мајка му, Стојан ѝ се обраќа со зборовите дека дури сега се оженил.
Франческо Тоти
Франческо Тоти (роден 27 септември 1976 година во Рим) — поранешен италијански фудбалер, кој бил капитен на тимот на Рома во Серија А. Неговата примарна позиција била во средниот ред, иако Тоти исто така бил успешен и на позицијата напаѓач. Тоти целата своја кариера ја поминал во Рома, и е прв стрелец и играч со најмногу настапи во историјата на тимот. Тоти се смета за еден од најдобрите играчи во својата генерација, а исто така и за најдобар играч на Рома во историјата.
Често нарекуван од страна на италијанските спортски медиуми како златното момче, големото бебе и гладијаторот, Тоти во моментов е петти стрелец на сите времиња во историјата на лигата со 215 голови.
Тимуриди
Тимуридите или Тимуридска династија (персиски: تیموریان), биле сунитска муслиманска династија од турско-моноголско потекло  која владеела со Иран, Авганистан, голем дел од Средна Азија, како и делови на современ Пакистан, Месопотамија, Анадолија и Кавказ. Династијата била основана од големиот освојувач Тамерлан (Тимур) во XIV век. По смрта на Тамерлан, неговите потомци изгубиле голем дел од териториите, меѓутоа успеале да ја сочуваат власта во Средна Азија. Во 16 век, Бабур, тимуридски кнез од Фергана, основал мало кралство во Кабулистан, денешен Авганистан. Отаму, го нападнал Хиндустан и ги поставил основите на Могулското царство во Индија.
Франческо Тоти
Почеток на кариерата
Тоти е роден во Рим, син на родителите Лоренцо и Фиорела Тоти. Неговото семејство израснало во во околината Порта Метрониа. Како дете Тоти редовно играл фудбал со постари деца и во тоа време негов идол бил екс капитенот на Рома, Џузепе Џанини. Тоти почна да игра фудбал во младинскиот тим на возраст од 8 години, со Фортитуто, па после се приклучи во тимот на Смит Трастевере и Лодиџани. Откако станал мета на скаутите, неговата мајка одбила профитабилна понуда од страна на тимот на Милан, за да остане во неговиот роден град, па Тоти се приклучил во млдинскиот тим на Рома во 1989 година.
Првите сезони
По три години во младинскиот тим, Тоти го имаше својот прв настап за сениорскиот тим на Рома на возраст од шеснаесет години, кога тренерот Вујадин Бошков го стави да игра во гостинската победа од 2-0 против Бреша на 28 март 1993 година. Во следните сезони, Тоти почна да игра повеќе натпревари и го постигна својот прв гол на 24 септември 1994 година во ремито од 1-1 против Фоџа. До 1995 година, Тоти стана редовен во првиот тим и постигна 16 голови во наредните три сезони. Кога тој ја презеде капитенската улога во тимот во 1998 година, Тоти почна да станува симбол на клубот. Менаџерот Зденек Земан играше со офанзивна формација 4-3-3, во која Тоти беше лево крило. Тоти постигна 30 голови за време на двегодишното менаџирање на Земан.
Иако Тоти не беше повикан да учествува на ФИФА Светското првенство во 1998 година, тој беше прогласен за најдобар млад фудбалер на годината во Серија А во сезоната 1998-99.
Скудето 2001
Во сезоната 2000-01, Рома, тогаш предводена од страна на Фабио Капело, правеше конкурентен тим на чело со Тоти, кој почна да игра како плејмејкер со цел да ги искористи неговите вештини за асистирање. Тоти постигна тринаесет гола во сезоната. На 17 јуни 2001 година, Тоти го освои Скудетото, и постигна еден гол во победата од 3-0 против Фиорентина во Супер купот на Италија.
Во следните сезони, Тоти играше како втор напаѓач, како дел од формацијата 3-5-2 и во сезоната 2003-04 постигна за него најмногу во кариерата 20 гола, каде Рома заврши како второпласирана после Милан во трката за Скудетото. Тоти, исто така ја освои својата втора последователна награда за италијански фудбалер на годината. И покрај разочарувачката сезона во 2004-05 година, каде што Капело после ја напушти Рома за Јувентус, и Рома падна на осмото место, правејќи четири промени на тренерската позиција во текот на сезоната, Тоти го одржуваше неговиот офанзивен капацитет постигнувајќи петнаесет голови, меѓу кои и неговиот 100-ти гол во Серија А против тимот на Интер на 3 октомври 2004 година. Два месеци подоцна, на 19 декември, Тоти стана најдобриот стрелец во историјата на Рома по постигнувањето на неговиот 107-ми гол во кариерата против Парма, надминувајќи го претходниот рекорд на Роберто Пруцо.
Како напаѓач со Спалети
Новиот тренер на Рома за сезоната 2005-06, Лучано Спалети, почна со формацијата 4-2-3-1. Во оваа формација, Тоти не остана како напаѓач чекајќи вкрстувања или асистенции, па затоа се враќаше назад да ја земе топката, со што се создаваше простор за офанзивниот среден ред. На оваа нова позиција, Тоти почна да постигнува голови многу почесто од минатото и постигна 15 гола на 24 натпревари. Во еден момент во текот на неговата низа, тимот победи на 11 последователни натпревари.
На 19 февруари 2006 година, Тоти доживеа фрактура на левата лисна коска и оштетување на лигаментите за време на натпреварот против Емполи после прекршокот од страна на Ричард Ванигли. Тоти рзикуваше отсуство од Свтското првенство во 2006 година, но се врати во тимот на 11 мај како замена во поразот на Рома од 3-1 против Интер во финалето на Купот на Италија. Метална плочка беше прикачена на неговиот глужд за време на операцијата, но докторите одлучија да не го оперираат повторно и да му ја отстранат по неговото враќањето, по согласувањето дека тоа нема да влијае на неговата игра.
Сезоната 2006-07 беше најдобра за Тоти, каде заврши како најдобар стрелец во Серија А со постигнати 26 гола, а Рома заврши како вицешампион веднаш до Интер, но затоа им се одмаздија на Интер, победувајќи ги и освојувајќи го Купот на Италија во 2007 година. Тоти исто така беше добитник на ЕСМ Европска Златна копачка, награда за најдобар европски стрелец. И покрај тоа што беше најдобар активен стрелец во Серија А, Тоти не беше еден од финалистите за ФИФА Светски играч на годината за 2007 година поради неговото отсуство во репрезентацијата, иако тој беше номиниран за златната топка во 2007 година, завршувајќи десетти на гласањето.
Тоти го постигна својот 200-ти гол со Рома во победата од 4-0 против Торино во Купот на Италија на 16 јануари 2008 година. Тоти беше прогласен за италијански фудбалер на годината по петти пат во својата кариера на 28 јануари. Тоти ја заврши сезоната со повреда на неговото десно колено за време на ремито 1-1 против Ливорно на 19 април. Тестовите покажаа искинување на неговиот преден клучен лигамент што изискуваше операција, при што беше надвор од терените четири месеци. Рома го освои својот деветти Куп на Италија со победата од 2-1 против Интер на 24 мај. Иако Тоти не играше, сепак му беше дозволено да го подигне трофејот како капитен на тимот. Со оваа победа, Тоти стана најуспешниот капитен во историјата на тимот. Во тоа време, Тоти имаше освоено пет титули и 10 вицешампионски медали.
Ерата на Раниери
Тешкиот старт на Рома во сезоната 2008-09 и мачењето кое беше продолжено на стартот од сезоната 2009-10 го натера Спалети да поднесе оставка после неговото четиригодишно владеење, и беше заменет со Клаудио Раниери. Тоти играше добро во квалификациите за УЕФА Европа Лигата. Тоти оттогаш постигна три хет-трикови, прво во гостинската победа од 7-1 против Гент во третото квалификациско коло, а потоа уште еднаш со идентичен резултат против Кошице на Олимпико во плеј-оф колото. Тоти, исто така потигна три гола против Бари во Серија А по неговото враќање од едномесечната повреда.
Со низата од 24 натпревари без пораз во Серија А, Рома стана единстваениот конкурент на Интер во последните три кола во борбата за лигашката титула, на крајот завршувајќи како второпласиран тим по крајот на последното коло. И покрај неколкуте проблеми со повреди, Тоти ги надмина легендите како што се Габриел Батистута, Џузепе Сињори, и Курт Хамрин во списокот на најдобри стрелци во лигата на сите времиња. Тоти, исто така, играше во финалето на Купот на Италија против Интер на 5 мај 2010 година, но заработи црвен картон во завршните минути од второто полувреме за удирање на Марио Балотели. Рома изгуби со 0-1, пропуштајќи да го донесат дома својот 10-ти трофеј во Купот на Италија.
Владеењето на Монтела
Во сезоната 2010-11, Рома продолжи со нивните “традиционално” слаби почетоци, делумно обвинувајќи го неуспехот на Раниери да развие постојан избор на тактика, менувајќи ги и формацијата и почетниот состав после секоја недела. Иако на лично ниво, Тоти ја освои наградата Златна нога, недостатокот на верба на Раниери во Тоти значеше дека капитенот треба сè повеќе време да помине на клупата за резерви во корист на Марко Бориело, Мирко Вучиниќ и Џереми Менез. Ова ограничено време за играње (вклучувајќи ја и замената во 91-та минута против Сампдорија) резултираше со само три лигашки гола во 21 настап. По поразот на Рома против Џенова на 20 февруари 2011 година, Раниери поднесе оставка од тренерската позиција во Рома, и Тоти учествуваше во ангажирањето на неговиот поранешен соиграч Винченцо Монтела за преземање на тренерската функција.
Монтела се врати на формацијата на Спалети 4-2-3-1, и Тоти повторно ја пронајде неговата најдобра игра. Во рамките на своите први пет лига настапи под водство на Монтела, Тоти, повторно се најде во почетната постава и успеа да постигне седум гола, вклучувајќи ги и тие против Лацио, Фиорентина и Удинезе. На 3 март, Тоти беше изгласан за најдобар активен италијански играч во анкетата спроведена од неделникот “La Gazzetta dello Sport” со 100 италијански личности кои учествуваа во гласањето, вклучувајќи ги и фудбалерите, политичарите и луѓето од шоу-бизнисот.
На 20 март, Тоти стана шестиот играч во историјата на Серија А кој постигнал 200 гола, запишувајќи се во списокот на стрелците двапати во ремито против Фиорентина, зголемувајќи го неговиот вкупен скор на 201. На 1 мај, Тоти даде гол против Бари изедначувајќи го и преземајќи го рекордот на Роберто Баџо во вкупниот број на постигнати голови во лигата со неговиот 205-ти и 206-ти гол. Така, Тоти стана петтиот стрелец на сите времиња во Серија А зад само Силвио Пиола, Гунар Нордал, Џузепе Меаца и Жозе Алтафини. Тоти го заврши својот неверојатен пресврт во сезоната, комплетирајќи ја сезоната 2010-11 во Серија А со 15 гола, постигнувајќи 12 гола за Рома во последните 13 кола во лигата.
Луис Енрике 2011- сегашност
Сезоната 2011-12 започна со неколку стартови на Тоти под водство на Луис Енрике, во сезоната во која Рома имаше трнлив почеток. Тоти претрпе повреда на 1 октомври 2011 година во второто полувреме против Аталанта, која го држеше надвор од акција сè до 20 ноември 2011 година, кога влезе во 66-та минута како замена во натпревар против Лече, кој Рома го победи со 2-1. Во текот на оваа пауза, се чувстуваше неговото отсуство на теренот, додека Рома со претежно нов и млад тим претрпе неколку издигнувања и падови во нивните натпревари, навикнувајќи се еден на друг. Во средината на декември, каде Тоти почна да ја враќа својата форма после повредата, неговото присуство стана се почесто во формацијата на Луис Енрике, често играјќи во средниот ред, односно како офанзивен играч од средниот ред. На 12 декември 2011 година одличниот настап на теренот против Јувентус, вклучувајќи ја и асистенцијата за водечкиот гол на Даниеле Де Роси, беше нарушен со промашување на пенал во второто полувреме. Тоти направи уште неколку асистенции, особено асистенцијата до Пабло Освалдо во победата на Рома од 3-1 против Наполи на Сан Паоло, и асистенцијата за голот на Даниеле Де Роси против Катанија на Масимино. Во не толку офанзивна улога на теренот за Рома, Тоти не постигнуваше толку често голови како порано, одлучувајќи да игра како мост помеѓу нападот и средината, при што неговото присуство и искуство во натпреварите беа од витално значење за целиот тим.
На 8 јануари 2012 година, Тоти го постигна својот прв гол во сезоната против Киево, обезбедувајќи прво еден пенал во првото полувреме и уште еден во второто полувреме, во натпревар кој заврши со 2-0 за Рома. Тоти продолжи со постигнување два гола во победата од 5-1 против Чезена, со што постави нов рекорд, затоа што неговиот втор гол на натпреварот го донесе до скор од 211 лигашки гола, најмногу кој некој играч некогаш постигнал за еден тим во Серија А. Како што почнуваше вториот дел од сезоната 2011-12, Тоти остана на четири гола, но неговите перформанси продолжија да бидат уверливи и во победата на Рома од 4-0 против соперникот Интер на 5 февруари 2012 година, каде корнерот изведен од страна на Тоти се претвори во асистенција за Хуан, кој го постигна почетниот гол  во доминантната игра на Рома. Од тој натпревар па натаму статистиката на Тоти во сезоната беше 8 голови и 7 асистенции на 25 настапи. Тоти го постигна својот петти гол во сезоната 2011-12 во победата од 3-1 над Удинезе. Тоти постигна погодок повторно во поразот од 2-1 против Фиорентина, а две недели подоцна на својот 500-ти натпревар во Серија А тој постигна два гола во ремито 2-2 против Катанија на Олимпико.
Меѓународна кариера
Тоти прво дојде до меѓународна слава додека играше во младинските турнири на УЕФА. Тој постигна гол во поразот на Итилија од 4-1 против Шпанија во финалето на УЕФА Европското првенство до 18 години во јули 1995 година. Тоти го освои УЕФА Европското првенство до 21 година во 1996 година, каде во финалето го постигна првиот гол во ремито 1-1 против шпанците, пред да победат на пенали. По главната улога со репрезентациите на Италија до 19 и до 21 година, Тоти го имаше својот прв настап за репрезентацијата на Италија во победата за време на квалификациите за Еуро 2000 против Швајцарија на 10 октомври 1998 година.
Еуро 2000
Италија отиде на Европското првенство во 2000 година со Тоти во одлична форма. Тоти ги постигна првите два гола за време на турнирот. Првиот гол дојде против ко-домаќинот Белгија во првиот круг, вториот против Романија во четврт-финалето. Неговата самоувереност и лесно изведениот пенал во полуфиналната победа на пенали против Холандија беше прогласен за еден од “магичните моменти” на турнирот. Иако Италија загуби од Франција во финалето, Тоти беше прогласен за играч на натпреварот и беше избран во тимот од 22 најдобри играчи на турнирот.
2002 Светско Првенство
Откако му беше доделен дресот со број 10 и плејмејкерските должности во Италија, се очекуваше многу од Тоти во своето деби на Светско Првенство. Сепак, следеше разочарување на Светското Првенство во 2002 година, со неуспехот на Тоти да направи значително влијание, а потоа и беше исклучен за време на поразот од Јужна Кореја во вториот круг, откако му беше доделен контроверзен втор жолт картон од страна на Бајрон Морено за наводен прекршок во шеснаесетникот.
Еуро 2004
Тоти се стекна со мерка за срам на Еуро во 2004 година, откако тој плукна во данскиот играч од средниот ред, Кристијан Поулсен во ремито без голови на 14 јуни 2004 година. Тоти подоцна беше казнет сè до полуфиналните средби, но никогаш не се врати во игра, завршувајќи го првенството без голови поради елиминација на Италија во првиот круг.
2006 Светско Првенство
Тоти оздраве на време за да му се приклучи на репрезентацијата во нивната победоносна кампања на Светското Првенство во 2006 година, и покрај тоа што немаше многу одиграно подготвителни натпревари за време на неговата пауза од три месеци, опоравувајќи се од повредата. Марчело Липи покажа огромна верба во Тоти, уверувајќи го за време на неговата рехабилитација дека неговото место во репрезентацијата на Италија на Светското Првенство е безбедно и да се фокусира на закрепнување. Ова охрабрување и покажана верба во него го исполни Тоти со желба да работи уште повеќе за да го надмине тоа што можеше да биде повреда за крај на кариерата и стигна до Германија наспроти сите прогнози (и голем дел од мислењето на италијанските медиуми). Тоти оздраве на време и всушност играше цело време во Берлин со метални плочки во глуждот што допрва требаше да бидат отстранети по опрерацијата. Сепак, Тоти беше избран во тимот на Марчело Липи, играјќи на сите седум натпревари за Италија. За време на турнирот, Тоти играше заедно со Андреја Пирло зад единствениот напаѓач Лука Тони, формирајќи опасен офанзивен тандем во средниот ред. Тоти го заврши турнирот со најмногу асистенции од сите играчи, како и постигнувајќи еден гол преку пенал во победата на Италија од 1-0 против Австралија во најдобрите 16 на 26 јуни. Како признание за успешен турнир, Тоти беше избран во најдобриот тим.
Пензионирање
Тоти планираше да се повлече од репрезентацијата на Италија по крахот на Свтеското Првенство, но ја смени неговата одлука и остана нерешителен за неговата иднина повеќе од една година, а во меѓувреме не беше повикан. Тоти го објави своето пензионирање на 20 јуни 2007 година, на почетокот на сезоната 2007-08 во Серија А, со цел исклучиво да се фокусира со тимот на Рома. Тогашниот тренер на Италија, Роберто Донадони се обиде да го премисли Тоти за квалификациите за наредното Еуро во 2008 година, но не беше успешен.
По повторното обединување на репрезентацијата со Марчело Липи, Тоти најави дека би играл на Светското Првенство во 2010, во Јужна Африка, доколку биде повикан. Сепак, немаше официјална изјава од Тоти или Липи за можно враќање. За настанот, Тоти не беше именуван во конечниот тим, а Италија подоцна беше елеминирана, завршувајќи последна во својата група, нивен најлош резултат некогаш во групната фаза во историјата на Светските првенства. Диего Марадона и поранешните репрезентативни колеги Фабио Канаваро и Џанлуиџи Буфон изјавија дека една од причините за раната елиминација на Италија е немањето креативни играчи како Тоти.
Гол-прослави
Во чест на тогаш неговата бремена жена, Илари Бласи, Тоти имитираше сцена со породување на дете, со ставање на топката под неговата маица и лежејќи на неговиот грб, додека неговите соиграчи ја извлекоа топката. Неговиот сегашен ритуал на цицање на палецот по постигнување на гол почна откако неговиот син се роди, а подоцна и раѓањето на неговата ќерка. Бласи откри дека Тоти всушност единствено го цица својот палец посветувајќи ја прославата на неа.
Приватен живот
Сопругата на Тоти, Илари Бласи е поранешна танчерка која беше ко-домаќин на познатото шоу “Le Iene” на каналот Италија 1 од 2007 година. Парот се венча на 19 јуни 2005 година, на Базиликата во Санта Марија во Аракоели. Нивната свадба беше емитувана на телевизија, а приносите беа донирани во добротворни цели. Тие го добија своето прво дете, Кристијан, на 6 ноември 2005 година. Нивното второ дете, ќерката Шанел, е родена на 13 мај 2007 година. Двојката често ја нарекуваа “италијанските Бекамови”, а нивните приватни животи често се зборуваа во италијанските списанија и таблоиди.
Братот на Тоти, Рикардо, работеше како негов агент и управуваше со многу од неговите брендови и бизнис интереси, под името “Број Десет”, вклучувајќи ја и академијата Франческо Тоти, фудбалски тренинг камп за деца, и фудбалската школа Тоти, која е фудбалски камп за деца со пречки во развојот. Тоти, исто така, поседува тркачки тим со мотори, наречен Тоти Топ Спорт.
Тоти стана амбасадор на добра волја на УНИЦЕФ во 2003 година, и на ФИФА/СОС Детското село во јануари 2006 година. Како начин за собирање средства во добротворни цели за деца, Тоти издаде два бестселери, книги кои содржат шеги кои се искажани од страна на месното население за него и неговите соиграчи. Некои од шегите беа снимени во кратко видео, во кое учествуваа самиот Тоти заедно со неговите добри пријатели и колеги од репрезентацијата како, Алесандро Дел Пјеро, Џанлуиџи Буфон, Кристијан Виери, Антонио Касано, Марко Делвекио и Алесандро Неста и поранешниот тренер на репрезентацијата, Џовани Трапатони, во кратко шоу наречено “La sai l'ultima di Totti”.
Тоти е познат по својата техника за постигнување голови, која го инспирираше за насловот на неговата автобиографија во 2006 година, Romanesco for "I'm going to Chip Him".
Тоти исто така, собира дресови од тимови од целиот свет. Во 2003 година, по рагби натпреварот на “Шесте Нации” помеѓу Италија и Ирска, ирските играчи Брајан О’Дрискол и Денис Хики, секој од нив доби дрес од Тоти во замена за нивните.
Тоти е ставен на омотот на играта Про Еволушн Сокер 4 заедено со Тиери Анри и италијанскиот судија Пјерлуиџи Колина.
Тоти го активираше своето официјално мрежно место, http://www.francescototti.com, во ноември 2009 година, каде што неговата професионална статистика, блог, реклами и статии можат да се најдат.
Во февруари 2010 година, Тоти потпиша профитабилен спонзорски договор со фирмата за коцкање преку интернет, Парти Покер. Тоти призна дека тој е навистина страствен играч на покер, играјќи на интернет со неговите соиграчи.
Цар Самуил (опера)
Цар Самуил — македонска опера, компонирана од Кирил Македонски. Либретото за оваа опера е исто така дело на Кирил Македонски, а е напишано според историски настани.
Компонирање
Операта „Цар Самуил“ е најзрелото дело на Кирил Македонски. Компонирана е во период од неполни четири години, од 1962 до 1966 година врз сопствено либрето. Идејата на оваа тема долго време е присутна кај него и Кирил Македонски во едно интервју ја објаснува вака: „Запознавајќи се со нашата национална историја бев потресен од големината на Самуиловата трагедија. 14000 војници ослепени! Каков ужас!“
Во операта се прикажуваат последните години од владеењето на Цар Самуил и неговата смрт, односно крајот на X и почетокот на XI век. Дејствието го опишува судирот на царевите Самуил и Василиј II, а кулминира со трагичниот настан: ослепувањето на војската на Самуил и неговата смрт.
Со оваа опера, на 18 февруари 1966 година, Кирил Македонски магистрира на Музичката академија во Љубљана, а комисијата составена од шест угледни професори му дава највисока оценка (10), по што тој се здобил со тогаш највисокото звање - специјалист по композиција. По ова Кирил Македонски упатил барање до Уметничкиот совет на операта во Скопје да го стават ова дело на репертоарот; но под изговор дека „делото содржи сериозни недостатоци“ ова барање е одбиено. Разочаран од сето ова Кирил Македонски бара операта да биде преоценета од реномираните музичари Луцијан Марија Шкерјанц (негов професор и ментор од Љубљана) и Ловро Матачиќ (голем пријател на Скопската опера и најзаслужен за нејзиниот подем). Откако операта повторно ќе биде високо оценета, композирот на нотар заверените оценки ги носи во Советот на операта. Под влијание на сите овие настани Уметничкиот совет на операта на 26 јуни 1967, во проширен состав и со присуство на авторот дава одобрение за изведба на операта.
Изведба
Премиерата на операта „Цар Самуил“ била на 5 ноември 1968 година на сцената на Скопската опера во Скопје. Операта предизвикала исклучително внимание кај љубителите на оперската уметност во Скопје. Билетите биле распродадени неколку дена пред самата премиера, и затоа реприза била закажана три дена подоцна. Диригент на премиерата бил Фимчо Муратовски; а режисер Данчо Митровски.
По премиерата во Скопје, операта станала дел од редовниот репертоар. Таа е единствена македонска опера која доживеала две обнови (во 1990 и 2001) и е опера со најмногу изведби во странство.
Замок Кристинехоф
Замокот Кристинехоф (Christinehofs slott) е стара куќа во општината Томелила, Сканија, Шведска.